OpenLLM-France/wikimedia huggingface dataset:
# Liar

Liar és una cançó de la banda de música rock anglesa Queen, inclosa en l'àlbum debut de la banda. Va ser composta pel cantant Freddie Mercury el 1970. Quan el seu nom encara era Farrokh Bomi Bulsara. Com ho confirma la transcripció d'EMI Music Publishing's Off The Record per a la cançó, aquest és l'únic tema de Queen, juntament amb Under Pressure (escrit en col·laboració amb David Bowie en 1981), que presenta un òrgan Hammond.
Durant les presentacions en viu, és una de les poques cançons on el baixista John Deacon realitza cors clarament. Això s'aprecia en la secció on la banda diu "all day long".
La cançó va ser llançada com a senzill en l'any 1973, amb la cançó Doing All Right com costat B només als Estats Units. La cançó va ser el segon senzill de l'àlbum Queen, i també el segon de la banda.

## Notes

* ↑ Georg Purvis. Queen: Complete Works. Titan Books, 24 agost 2012, p. 657. ISBN 978-1-78116-287-3.

## Enllaços externs

* Vídeo oficial a YouTube
* Lletra al web oficial de Queen
* "Liar" a Queenpedia
* "Liar" a Allmusic
# El País (Uruguai)

* Aquest article tracta sobre el diari uruguaià. Si cerqueu el diari madrileny, vegeu «El País».
El País és un diari uruguaià, publicat per primera vegada el 14 de setembre de 1918 i distribuït per tot el país. Editat a Montevideo. Fou fundat per Leonel Aguirre, Washington Beltrán i Eduardo Rodríguez Larreta. És d'àmbit nacional, s'escriu en castellà i és de gènere generalista. El seu lloc web ocupa el sisè lloc a l'Uruguai segons Alexa. La seva circulació està verificada per la institució argentina IVC.

## Història

Establert a Montevideo, El País va ser editat originalment per Leonel Aguirre, Eduardo Rodríguez Larreta i Washington Beltrán Barbat. Començat com un diari polític dedicat al Partit Nacional, es va convertir més tard en un diari d'interès general.
Des de fa dècades, El País ha estat un dels principals mitjans escrits de l'Uruguai, amb una tirada de 65.000 exemplars entre setmana i 100.000 els diumenges. El seu focus editorial se centra en l'actualitat social, política i econòmica de l'Uruguai, així com l'aliança comercial regional del Mercosur.

## Premis

Des del 1991 fins al 2012 El País havia estat atorgant el premi "El País Rei del Futbol Europeu" al millor futbolista d'Europa. El primer guanyador va ser el francès Jean-Pierre Papin. Lionel Messi i el francès Zinedine Zidane han obtingut 4 victòries cadascun. Messi va guanyar els quatre premis successivament (2009-12).

## Referències

* ↑ "Fundado el 14 de Setiembre de 1918" Arxivat 2013-04-04 a Wayback Machine., El País (2011).
* ↑ "Source Information: El País (Uruguay)", LexisNexis (2012).
* ↑ «Messi, 'King of Europe' for the fourth time». www.marca.com. [Consulta: 31 desembre 2020].
# Gongsun Yuan

    En aquest nom xinès, el cognom és Gongsun.
Gongsun Yuan :
| Xinès tradicional: | Xinès tradicional: | 公孫淵 |
| Xinès simplificat: | Xinès simplificat: | 公孙渊 |
| Mandarí |
| Mandarí | Pinyin: | Gōngsūn Yuān |
Gongsun Yuan (mort el 238 EC), nom estilitzat Wenyi (文懿), va ser un senyor de la guerra i un vassall de l'estat de Cao Wei durant el període dels Tres Regnes de la història xinesa.

## Biografia

Gongsun Yuan era fill del senyor de la guerra de la Dinastia Han Gongsun Kang, que controlava Liaodong, Xuantu, Lelang i Daifang comandàncies. Després de la mort de Kang, el seu germà Gong va agafar el lloc en 221, però va posar de manifest la seva incapacitat per governar. En el 228, Yuan li va prendre el control dels territoris del seu oncle Yuan.
Tot i que Gongsun Yuan era nominalment un vassall de l'estat de Cao Wei, ell va considerar el canvi de lleialtat cap al rival de Cao Wei, Wu Oriental. Yuan va considerar de canviar-se de bàndol a Wu, fins que va cedir sota la pressió de l'emperador Ming de Wei. Yuan assassinà delegats de Wu, però alguns d'ells van fugir a Goguryeo, que patia de la constant pressió de la família Gongsun. Llavors Wu es va aliar amb Goguryeo per llançar un atac pinça contra Yuan.
Tenint una sensació de crisi, l'emperador Ming va decidir enderrocar la família Gongsun. El 237, va enviar a Wuqiu Jian, i les tropes de Wuhuan i Xianbei, però la campanya ha estat cancel·lada a causa de les inundacions. Gongsun Yuan es va proclamar com el rei de Yan (燕) i va concloure l'aliança amb Wu. L'any següent, Sima Yi i Wuqui Jian ataquen Liaodong de nou. Com a resultat de la campanya, Gongsun Yuan va ser assassinat i la família Gongsun va ser exterminada. El Regne de Wei conquerí Liaodong i part de Corea del nord-oest.

## Vegeu també

* Llista persones dels Tres Regnes

## Referències

* ↑ Gonsung Yuan a l'Enciclopèdia dels Tres Regnes
* ↑ Gongsun Yuan 公孫淵 i altres a ChinaKnowledge.de - An Encyclopaedia on Chinese History, Literature and Art
* ↑ Per Guanzhong Luo, Moss Roberts. San Guo Yan Yi. University of California Press, 1991, p.820-825.

## Bibliografia

* Luo Guanzhong; tr. Moss Roberts (1995). Three Kingdoms. ISBN 7-119-00590-1
# Ernest Domínguez i Hernàndez

Ernest Domínguez i Hernàndez (Móra d'Ebre, 9 de març de 1941) fou un futbolista català de les dècades de 1960 i 1970. Va ser internacional amb la selecció catalana i amb la selecció espanyola.

## Trajectòria

Davanter que de ben jove destacà al futbol base del FC Barcelona, arribant a ser internacional amb Espanya en categories inferiors. El 1959-60 jugà al CD Comtal, filial blaugrana, però no arribà a ingressar al primer equip barcelonista.
El 1960 fou fitxat per l'Espanyol, amb qui jugà 37 partits a primera divisió. El 1962, coincidint amb el descens de l'Espanyol a Segona, marxà al Llevant UE, que també jugava a Segona. Al club granota disputà 4 temporades, fins al 1966, amb bones actuacions. Aconseguí ascendir a Primera i arribà a jugar un partit amb la selecció espanyola l'1 de desembre de 1963, a València, en una derrota davant Bèlgica per 1 a 2.
Domínguez fou l'autor del primer gol del Llevant a primera divisió, un 15 de setembre de 1963 a l'estadi de Sarrià. Entre 1966 i 1971 disputà 5 temporades més al RCD Mallorca, una d'elles a primera divisió. Amb la selecció catalana disputà un partit el 1960 en el qual marcà dos gols.

## Referències

* ↑ «Fitxa del jugador». National Football Teams. [Consulta: 20 gener 2013].
* ↑ «El sueño de Ernesto Domínguez». Las Provincias, 01-12-2011. [Consulta: 20 gener 2013].
* ↑ «Ernesto Domínguez se despide del fútbol por la puerta grande». Mundo Deportivo, 12-06-1971. [Consulta: 20 gener 2013].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Perfil a BDFutbol
# Joaquim Jover i Costas

Joaquim Jover i Costas (Barcelona, 30 de maig de 1854 - ibídem, 4 d'octubre de 1922) fou un empresari català.

## Biografia

Fou fill del també empresari Joan Jover i Serra, i de la seva esposa Maria Rosa Costas i Llucià (1826-1905).
Jover va succeir el seu pare en l'empresa naviliera familiar, impulsant la modernització de la flota de vaixells. Precisament, durant la Guerra de la independència de Cuba (1895-1898) va posar aquesta flota al servei del regne espanyol, motiu pel qual va rebre el títol de marquès de Gelida el 1896, en una resolució publicada en la Gaceta de Madrid el 9 d'octubre de 1896.
Es va casar amb Consol Vidal i de Moragas (1862-1948), segona marquesa de Moragas. La seva filla Consol Jover i Vidal es va casar amb l'escriptor Eusebi Güell i López, segon vescomte de Güell.

## Referències

* 1 2 3 Mestre i Campi, Jesús (director). Diccionari d'Història de Catalunya. Edicions 62, 1998, p. 589, entrada: "Jover". ISBN 84-297-3521-6.
* ↑ Registre de Naixements de l'Ajuntament de Barcelona, any 1854, número de registre 2042.
* ↑ Gaceta de Madrid, número 283 del 9 d'octubre de 1896, pàgina 110.
# Katla

Katla és un volcà actiu al sud d'Islàndia, i un dels volcans més poderosos dels món, que es troba en gran part sota la glacera de Mýrdalsjökull. La darrera vegada que va entrar en erupció va ser el 1918. La seva altitud és de 1512 m. És a l'est de la glacera i també volcà d'Eyjafjallajökull que va entrar en erupció el març del 2010 i no es descarta que, aquest fet provoqui l'erupció del volcà Katla.
El diàmetre del seu cràter és de 10 km i normalment entra en erupció cada 40–80 anys. Una petita erupció del 1955, que va ser l'última, no trencà però la capa de gel. Des de l'any 930 (data de la colonització humana d'Islàndia), s'han documentat 16 erupcions. El canó Eldgjá és part del mateix sistema volcànic. Es creu que va ser el Katla la font de la capa de cendra de fa 10.600 anys que es troba a nombrosos llocs com Noruega, Escòcia i l'Atlàntic Nord.
En el punt àlgid de l'erupció de l'any 1755 s'ha estimat que es van vessar 200.000–400.000 metres cúbics per segon, comparable a l'aigua descarregada, combinada, dels rius Amazones, Mississipi, Nil i Iang-Tsé (266.000 metres cúbics).

## Galeria

* Glacera de Myrdalsjökull sota la qual es troba el volcà Katla.
* Sistema de volcans Eyjafjöll-Katla.

## Referències

* 1 2 3 «Katla Volcano». Institute of Earth Sciences. University of Iceland. Arxivat de l'original el 2005-06-22. [Consulta: 12 març 2010].
* ↑ «Katla», Global Volcanism Program, Smithsonian Institution. [Consulta: 26 març 2010].
* ↑ Gudmundsson, Magnús T.; Thórdís Högnadóttir «Volcanic systems and calderas in the Vatnajökull region, central Iceland: Constraints on crustal structure from gravity data». Journal of Geodynamics, 43, 1, 01-01-2007, pàg. 153–169. DOI: 10.1016/j.jog.2006.09.015.
* ↑ Mangerud, J., Lie, S.V., Furned, H., Kristiansen, I.L., Lømo, L. (1984) A Younger Dryas Ash Bed in Western Norway, and Its Possible Correlations with Tephra in Cores from the Norwegian Sea and the North Atlantic. Quaternary Research 21 85-104
* ↑ Grönvold, K.; Oskarsson N., Johnsen S.J., Clausen H.B., Hammer C.U., Bond G. and Bard E. «Ash layers from Iceland in the Greenland GRIP ice core correlated with oceanic and land sediments». Earth Planet Sci Lett, 135, 1995, pàg. 149–155.
* ↑ PhD-thesis. Geological Museum, University of Copenhagen, 2003, p. 95–108. «Postglacial Lava Production in Iceland»

## Enllaços externs

* Volcanism 1 Arxivat 2008-03-08 a Wayback Machine.
* University of Iceland's Institut de Ciències de la terra d'Islàndia
* webcam del Katla Arxivat 2011-12-05 a Wayback Machine.
* Un volcà que pot fer una gran erupció
* l'origen del nom del volcà segons el folklore islandès
# Hyalinarcha

Hyalinarcha és un gènere d'arnes de la família Crambidae.

## Taxonomia

* Hyalinarcha hyalina (Hampson, 1913)
* Hyalinarcha hyalinalis (Hampson, 1896)

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
# Llano Grande

Llano Grande és una concentració de població designada pel cens dels Estats Units a l'estat de Texas. Segons el cens del 2000 tenia 3.333 habitants.

## Demografia

Segons el cens del 2000, Llano Grande tenia 3.333 habitants, 907 habitatges, i 791 famílies. La densitat de població era de 743,9 habitants/km².
Dels 907 habitatges en un 47,1% hi vivien nens de menys de 18 anys, en un 70,5% hi vivien parelles casades, en un 12,6% dones solteres, i en un 12,7% no eren unitats familiars. En l'11,2% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,67 i el nombre mitjà de persones que vivien en cada família era de 4.
Per edats la població es repartia de la següent manera: un 35,3% tenia menys de 18 anys, un 10% entre 18 i 24, un 23,9% entre 25 i 44, un 16,1% de 45 a 60 i un 14,7% 65 anys o més.
L'edat mediana era de 28 anys. Per cada 100 dones de 18 o més anys hi havia 88,8 homes.
La renda mediana per habitatge era de 20.491 $ i la renda mediana per família de 21.429 $. Els homes tenien una renda mediana de 17.218 $ mentre que les dones 12.826 $. La renda per capita de la població era de 6.954 $. Aproximadament el 35,5% de les famílies i el 40,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Llano Grande». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Llano Grande». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Eleccions regionals belgues de 2004

Les eleccions regionals belgues de 2004 se celebraren el 13 de juny de 2004 per a escollir els representants del Parlament de Flandes, del Parlament de Valònia, el parlament de Brussel·les i el parlament de la Comunitat Germanòfona de Bèlgica. Se celebren el mateix dia que les eleccions europees de 2004.

## Parlament Flamenc

| Partit | Vots | % | +/− | Escons | +/− |
| CD&V/N-VA | 1,060,580 | 26,1% | +4,0% | 35 | +5 |
| Vlaams Blok | 981,587 | 24,2% | +8,4% | 32 | +10 |
| VLD-Vivant | 804,578 | 19,8% | −3,9% | 25 | −2 |
| SP.A-Spirit | 799,325 | 19,7% | +4,9% | 25 | +6 |
| Groen! | 308,898 | 7,6% | −3,9% | 6 | −6 |
| UF | 43,391 | 1,1% | +0,1% | 1 | 0 |
| VU-ID* | 0 | 0,0% | −9,1% | 0 | −11 |
| Altres | 66,387 | 1,6% | -- | 0 | 0 |
* La VU-ID deixà d'existir el 2001 després de la divisió de la Volksunie.
Amb aquests resultats, on el partit d'extrema dreta Vlaams Blok fou el segon partit més votat, cosa que provocà una coalició a tres bandes entre conservadors, socialistes i liberals per evitar que participés del poder. Els ecologistes no hi volgueren participar. D'aquesta manera, Yves Leterme (CD&V) fou seleccionat per a dirigir el govern regional.

## Parlament való

| Partit | Vots | % | +/− | Escons | +/− |
| PS | 727,781 | 36,9% | +7,5% | 34 | +9 |
| MR | 478,999 | 24,3% | −0,4% | 20 | −1 |
| CDH | 347,348 | 17,6% | +0,6% | 14 | 0 |
| Ecolo | 167,916 | 8,5% | −9,7% | 3 | −11 |
| FN | 160,130 | 8,1% | +4,2% | 4 | +3 |
| Altres | 89,531 | 4,5% | -- | 0 | 0 |
L'endemà de les eleccions, Elio di Rupo (PS) fou escollit per a formar el govern regional.

## Parlament de Brussel·les

L'endemà de les eleccions, Charles Picqué (PS) fou seleccionat per a formar el govern regional.

### Grup francòfon

| Partit | Vots | % | +/− | Escons | +/− |
| PS | 130,462 | 33,4% | +14,7% | 26 | +13 |
| MR | 127,122 | 32,5% | −7,6% | 25 | −2 |
| CDH | 55,078 | 14,1% | +4,9% | 10 | +4 |
| Ecolo | 37,908 | 9,7% | −11,6% | 7 | −7 |
| FN | 21,195 | 5,4% | +2,4% | 4 | +2 |
| FNB | 2,656 | 1,5% | −0,8% | 0 | −1 |
| Altres | 16,795 | 4,3% | -- | 0 | 0 |

### Grup neerlandès

| Partit | Vots | % | +/− | Escons | +/− |
| Vlaams Blok | 21,297 | 34,1% | +2,2% | 6 | +2 |
| VLD-Vivant | 12,433 | 19,9% | -- | 4 | 0 |
| SP.A-Spirit | 11,052 | 17,7% | -- | 3 | 0 |
| CD&V/N-VA | 10,482 | 16,8% | -- | 3 | 0 |
| Groen! | 6,132 | 9,8% | -- | 1 | 0 |
| Altres | 1,110 | 1,8% | -- | 0 | 0 |

## Parlament de la Comunitat Germanòfona de Bèlgica

| Partit | Vots | % | +/− | Escons | +/− |
| CSP | 11,905 | 32,8% | −2,0% | 8 | −1 |
| PFF-MR | 7,615 | 21,0% | −0,3% | 5 | −1 |
| SP | 6,903 | 19,0% | +4,0% | 5 | +1 |
| PJU-PDB | 4,243 | 11,7% | −1,2% | 3 | 0 |
| Ecolo | 2,972 | 8,2% | −4,5% | 2 | −1 |
| Vivant | 2,665 | 7,3% | +4,0% | 2 | +2 |

## Enllaços externs

* Resultats oficials Arxivat 2009-11-24 a Wayback Machine.
# Greenwood (Nebraska)

Greenwood és una població dels Estats Units a l'estat de Nebraska. Segons el cens del 2000 tenia 544 habitants.

## Demografia

Segons el cens del 2000, Greenwood tenia 544 habitants, 215 habitatges, i 153 famílies. La densitat de població era de 538,6 habitants per km².
Dels 215 habitatges en un 31,2% hi vivien nens de menys de 18 anys, en un 55,8% hi vivien parelles casades, en un 10,2% dones solteres, i en un 28,4% no eren unitats familiars. En el 22,3% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,8% tenia menys de 18 anys, un 6,8% entre 18 i 24, un 30,3% entre 25 i 44, un 24,4% de 45 a 60 i un 11,6% 65 anys o més.
L'edat mediana era de 37 anys. Per cada 100 dones de 18 o més anys hi havia 101 homes.
La renda mediana per habitatge era de 43.194 $ i la renda mediana per família de 47.500 $. Els homes tenien una renda mediana de 35.417 $ mentre que les dones 21.375 $. La renda per capita de la població era de 18.995 $. Aproximadament el 0,6% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Greenwood». American Fact Finder. Oficina del Cens dels Estats Units, 12-01-2010.
# Esfinx (desambiguació)

«Esfinx» té aquests significats:
* Esfinx, criatura mitològica de l'antic Egipte
* Esfinx, papallona de la familia dels esfíngids
* Esfinx (gat), una espècie de gat d'origen canadenc
# Domart-sur-la-Luce

Domart-sur-la-Luce és un municipi francès situat al departament del Somme i a la regió dels Alts de França. L'any 2018 tenia 410 habitants.

## Demografia

El 2007 tenia 423 habitants. Hi havia 168 famílies de les quals 36 eren unipersonals. Hi havia 181 habitatges, dels quals 170 eren l'habitatge principal, una era segona residència i onze estaven desocupats.

## Economia

El 2007 la població en edat de treballar era de 297 persones, 222 eren actives i 75 eren inactives.
Dels 13 establiments que hi havia el 2007, 1 era d'una empresa alimentària, 1 d'una empresa de fabricació d'altres productes industrials, 1 d'una empresa de construcció, 2 d'empreses de comerç i reparació d'automòbils, 2 d'empreses de transport, 2 d'empreses d'hostatgeria i restauració, 2 d'empreses de serveis i 2 d'empreses classificades com a «altres activitats de serveis».
L'any 2000 hi havia cinc explotacions agrícoles que conreaven un total de 480 hectàrees.
El 2009 hi havia una escola maternal integrada dins d'un grup escolar amb les comunes properes formant una escola dispersa.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Krasnoarmiske (Crimea)

* Per a altres significats, vegeu «Krasnoarméiskoie».
Krasnoarmiske (en ucraïnès: Красноармійське, en rus: Красноармейское, Krasnoarméiskoie) és un poble de la República Autònoma de Crimea a Ucraïna, que el 2014 tenia 765 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Hyakumantō Darani

El Hyakumantō Darani (百万塔陀羅尼), literalment Un milió de pagodes i oracions Dharani, és un famós gravat imprès al Japó l'any 764, considerat el primer text conegut imprès per mitjans mecànics en aquest país.
Al Japó, ja des del segle viii s'hi trobaven llibres impresos per gravar en fusta provinents dels temples budistes xinesos. El 764, l'emperadriu Shōtoku (718-770) va encarregar la creació d'un milió de petites pagodes de fusta, cadascuna de les quals amb un petit pergamí a dins (normalment de 6 x 45 cm.) imprès amb un text budista, Hyakumanto darani. Aquests es distribuïren pels temples de tot el país, en acció de gràcies per la sufocació de la rebel·lió Emi de 764. Aquests són els primers exemples de gravats japonesos (ukiyo-e) coneguts i documentats. Encara n'hi ha múltiples còpies.
La impressió fou completada el 770, i va costar una suma tan enorme de diners que la tècnica d'impressió no va progressar i la producció i distribució de llibres van continuar essent altament dependents de les còpies manuscrites.

## Vegeu també

* Impressió xilogràfica del Japó

## Enllaços externs

* Exemple de la col·lecció Schøyen (anglès)
* Exposició a la Biblioteca Nacional de la Dieta del Japó (japonès)
# Llanolebias

Llanolebias és un gènere de peixos de la família Rivulidae i de l'ordre dels ciprinodontiformes.

## Taxonomia

* Llanolebias stellifer (Thomerson & Turner, 1973)

## Referències

* ↑ The Taxonomicon (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# El Forn (Sant Cugat Sesgarrigues)

El Forn és una obra de Sant Cugat Sesgarrigues (Alt Penedès) inclosa a l'Inventari del Patrimoni Arquitectònic de Catalunya.

## Descripció

El conjunt de la cooperativa del forn de pa i la sala del cafè consta d'aquest espais: La sala del cafè i un edifici annex, el forn o antiga cooperativa del pa, i un espai obert o pati central entre els dos edificis. El pati és l'únic element que no apareix en el POUM de 2006.
El conjunt està delimitat a l'est per un mur al llarg del carrer Sant Antoni.
La sala anomenada el cafè és un equipament sociocultural municipal que antigament formava part del sindicat agrícola cooperatiu (SAC). Consta d'un escenari i un espai ampli.
Es tracta d'un edifici de planta rectangular fet de pedra amb finestres d'obra vista. La coberta té una estructura d'encavallades de fusta, tapades per un cel ras emmotllurat. A l'interior hi ha una sala amb escenari i un cafè. La coberta de la sala és a quatre vessants.
L'edifici el forn també forma part del conjunt patrimonial de l'antic sindicat agrícola. Està conformat per una nau de planta rectangular i parets de pedra. Té uns pilars centrals de fàbrica de totxo. La coberta, a doble vessant, és de teula àrab i resta una part per cobrir. Feia la funció de forn i de magatzem. El forn es conserva en bon estat.
Actualment avui dia es fa servir per activitats socioculturals. I també acull una exposició sobre la vida rural, diferents oficis, la vida domèstica...

## Història

Formà part del patrimoni del Sindicat Agrícola Cooperatiu i que feia concretament la funció de magatzem. En l'actualitat el Forn s'ha convertit en un espai d'exposició rural, recollint gran varietat de mobiliari, objectes, estris i maquinària agrícola de tots els temps.
Les activitats de l'entitat es van aturar amb la Guerra Civil i no es van reprendre més. Fins a 1968 l'Ajuntament no va fer-se càrrec de l'edifici.

## Referències

* 1 2 3 4 5 6 7 8 «El Forn». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].
# Jardiner dentat

El jardiner dentat (Scenopoeetes dentirostris) és una espècie d'ocell de la família dels ptilonorínquids (Ptilonorhynchidae) i única espècie del gènere Scenopoeetes.

## Hàbitat i distribució

Viu a la selva humida de les terres altes, al nord-est de Queensland des de Cooktown cap al sud fins a la zona de Townsville.

## Referències

* ↑ «Jardiner dentat». Cercaterm. TERMCAT, Centre de Terminologia. Rev. 15-1-2021 (català)